# *E L Ő T E R J E S Z T É S*

*LIT/1505-7/2019.*

**„*Határidő hosszabbítási kérelem a településkép védelméről szóló önkormányzati rendelet***

***jogszabálysértő rendelkezéseinek megszűntetésére”***

Litér Község Önkormányzatának Pénzügyi Gazdasági és Településfejlesztési Bizottsága

 Litér Község Önkormányzatának Képviselő-testülete

 **2019 év június 17.**

***Tisztelt Bizottsági Tag!***

***Tisztelt Képviselő Asszony/Úr!***

Litér Község Önkormányzatának Képviselő-testülete a 2017. december 29. napján tartott ülésén elfogadta Litér Településképi Arculati Kézikönyvét és megalkotta a településkép védelméről szóló 23/2017.(XII.29.) számú önkormányzati rendeletet (a továbbiakban: TKR).

A Veszprém Megyei Kormányhivatal Kormánymegbízottja a 2019. március hó 27. napján kelt ***törvényességi felhívással*** élt a TKR jogszabálysértő rendelkezéseivel szemben, amelyek megszüntetéséről intézkedni szükséges.

Mivel a TKR módosításának folyamata megegyezik az új TKR készítésének menetével (partnerségi fórum tartása, a tervezett módosítás feltöltése a Lechner Dokumentációs Központ egyeztető felületére 21 napra véleményezésre, vélemények értékelése, végleges TKR Képviselő-testület általi elfogadása) az intézkedésre rendelkezésre álló határidő ***30 nappal történő meghosszabbítása szükséges*** az eljárás lefolytatásához.

***Kérem Önöket, hogy a TKR jogszabálysértő rendelkezéseinek megszűntetésére 2019. június hó 26. napjáig rendelkezésre álló határidőnek 30 nappal történő meghosszabbításáról dönteni szíveskedjenek.***

Litér, 2019. június 13.

 *Szedlák Attila s.k.*

 Litér Község Polgármestere

**Határozati javaslat**

**Litér Község Önkormányzat Képviselő-testületének**

**…/2019. (VI.17.) LKt. határozata**

Litér Község Önkormányzatának Képviselő-testülete arról határozott, hogy a Veszprém Megyei Kormányhivatal Kormánymegbízottjának a VE/53/919-1/2019. ügyiratszámú törvényességi felhívásában foglaltak szerint a településkép védelméről szóló 23/2017.(XII.29.) önkormányzati rendelet jogszabálysértő rendelkezéseinek felülvizsgálatához és a törvénysértés megszűntetéséhez 2019. június hó 26. napjáig rendelkezésre álló határidő ***30 nappal történő meghosszabbítását kérelmezi***, mivel a rendelet módosítását célzó eljárás lefolytatására hosszabb időre van szükség.

A Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Szedlák Attila polgármester